Pergaminho Sharrer
<s>Pergaminho Sharrer (; ; , Sharrerov pergament) naziv je koji se koristi za srednjovjekovni fragment pergamenta koji sadrži sedam pjesama kralja Dinisa I od Portugala, sa lirikom na galicijsko-portugalskom jeziku i muzičkom notacijom.</s>

<s>Fragment je 1990. otkrio američki naučnik Harvey L. Sharrer Univerziteta u Kaliforniji, Santa Barbara.</s><s>Sharrer je analizirao dokumente u arhivu Torre do Tombo u Lisabonu, kada je pronašao taj list u uvezu knjige iz 16. vijeka.</s><s>Prije Sharrerovog otkrića, jedini poznati galicijsko-portugalski srednjovjekovni rukopis sa ljubavnim (nereligijskim) pjesmama i muzičkom notacijom bio je Vindelski pergament, koji sadrži sedam pjesama trubadura Martima Codaxa.</s><s>Postoji nekoliko zbirki pjesama koje pokrivaju taj period, ali svima im nedostaje muzička notacija izuzevši Cantigas de Santa Maria, koje su religijskog tona.</s>

<s>Tekst i muzička notacija Sharrerovog pergamenta su fragmentarni zbog oštećenja nanesenih listu tokom nekoliko vijekova; međutim, dodatna šteta nanesena je katastrofalnom "restauracijom" od strane portugalskih vlasti.</s><s>Pergament je napisan gotičkim pismom i sadrži sedam ljubavnih pjesama (cantigas de amor).</s><s>Iako ime autora nije dato, sve se pjesme javljaju istim redom kao i u drugimm pjesmaricama (cancioneiros) galicijsko-portugalske poezije (Cancioneiro da Biblioteca Nacional i Cancioneiro da Vaticana), gdje su one pripisane kralju Dinisu I od Portugala (vladavina 1279-1325), poznatom po svojoj ljubavi prema umjetnosti.</s><s>List je vjerojatno pripadao većoj zbirci pjesama iz 14. vijeka koja je izgubljena.</s>

<s>Pjesme Sharrerovog pergamenta su:
Poys que vos Deus, amigo, quer guisar
A tal estado me adusse, senhor
O que vos nunca cuidei a dizer
Que mui grão prazer que eu hei, senhor
Senhor fremosa, no posso eu osmar
Não sei como me salva a minha senhor
Quis bem amigos, e quero e querrei</s>

<s>Od vremena njihovog otkrića, te je pjesme snimilo nekoliko grupa posvećenih ranoj muzici, kao što je Theatre of Voices.</s>

<s>Povezano 
Pergaminho Vindel
Cancioneiro da Biblioteca Nacional
Cancioneiro da Ajuda
Cancioneiro da Vaticana
Cantiga de amigo
Cantigas de Santa Maria
Portugalska književnost
Trubadour</s>

<s>Reference 
Harvey L. Sharrer.</s><s>Otkriće sedam  cantigas d'amor Dom Dinisa sa muzičkom notacijom.</s><s>Hispania 74, maj 1991.</s><s>Manuel Pedro Ferreira.</s><s>Cantus Coronatus: 7 Cantigas d’El Rei Dom Dinis.</s><s>Kassel: Reichenberger, 2005.</s><s>Vizualizacija</s>

<s>Portugalska muzika
Portugalska književnost</s>

